 

**בבית הדין הצבאי המחוזי**

**במחוז שיפוטי ח"א**

בפני כבוד סגנית הנשיא: סא"ל מיכל אמברם שחר

**בעניין: התובע הצבאי (ע"י ב"כ,** **קמ''ש עידו זגורי)**

**נגד**

**הנאשם: ח/ XXX סמל ד' ס' (ע"י ב"כ,** **סרן ליאורה ליקאונט)**

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 26.08.2020 ועד יום 05.12.2022 למשך 832 ימים, בהתאם לכתב האישום המתוקן ולפרטים הנוספים.

* **ניתנה היום, כ"ב בכסלו תשפ"ד, 05.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**סגנית הנשיא**

**גזר-דין**

החייל הורשע על פי הודאתו בעבירה של התנהגות מבישה, בגין כך שנעדר מיחידתו XXX במשך 832 ימים עד להתייצבותו.

כעולה מהתדפיס האישי, פרט להיעדרות הניצבת ברקע הליך זה, צבר החייל לחובתו נפקדות נוספת מן השירות הצבאי עליה נשפט בדין משמעתי.

ברקע כניסתו להליך השילוב, עמדו קשיים במישור האישי ובתנאי השירות שלא אפשרו לחייל לשלב עבודה, לאור המרחק שבין היחידה לביתו.

עם כניסתו להליך, סמוך לחודש פברואר 2023, שונה שיבוצו לתפקיד אפסנאי XXX בבסיס XXX. החייל עשה תהליך שינוי יוצא דופן. הוא תפקד כחייל מצטיין, כיום, הוא אחראי על מחלקת אספקת קליטת איסוף המזון ומהווה דוגמה לתהליך חיובי ולתפקוד מסור במסגרת השירות הצבאי.

החייל זכה למעטפת ת''ש, הוא הוכר כחייל בודד ואושרו לו שכר דירה, סיוע כלכלי, תווי קנייה וחופשות מיוחדות.

בד בבד, עם שירות צבאי מצוין ותמיכה של המפקדת המלווה רס''ר לידיה, מתמיד החייל בחריצות ראויה לציון בעבודה כמנהל תפעול במפעל תמציות תה, מידי יום לאחר סיום שעות הפעילות בצה''ל.

יש לברך את החייל על ההליך ולאחל לו ברכת הצלחה חמה בהמשך הדרך.

**על החייל נגזר עונש מאסר מותנה בן שלושים (30) ימים למשך שנתיים (2), לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקדי החייל, רס''ר לידיה, רס''ר יונתן, מפקד גף תזונה, סרן דור.**

**העתק יועבר גם לעו"ס בית הדין המשלב (**[meshalev.tali@gmail.com](mailto:meshalev.tali@gmail.com)**).**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי החייל השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, כ"ב בכסלו תשפ"ד, 05.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_**

סגנית הנשיא

**נערך על ידי: ס.ש**

**בתאריך: 31.12.2023**

**חתימת המגייה: סגן שיר בן-ארמון**